Didik Nini Thowok

Didik Hadiprayitno (lahèr 13 Nopèmber 1954), sè lahèr kalabân nyama Kwee Tjoen An, lebbi èkennal kalabân nyama pangghung Didik Nini Thowok, panèka pânari Indonèsia sè serrèng nendhâ bhâbinè'an è pertunjughân tari tradisional Jhâbâ bân Bhâli. Amarghâ ampon ajhâr tari è pan-bârâmpan naghârâ, tamaso' Indonèsia, India, Jeppang, bân Spanyol, salèrana serrèng aghâbhungaghi gâyâ dâri pan-bârâmpan kabhudhâjâ'ân è dâlem tariyanna.  Salèrana panèka katoronan campurân Tionghoa-Jhâbâ.

 Ka'oḍi'ân Awwâl 
Didik Nini Thowok bhâbbhâr kalaban nyama Kwee Tjoen Lian. polana kè'-sakè''an, orèng towana ngobâ nyamana ḍhâḍḍhi Kwee Tjoen An. Ramana Didik, Kwee Yoe Tiang, katoronan Tionghoa sè "terdampar" è Temanggung bân embu'na, Suminah, orèng binè' asli Jhâbâ, dâri Dhisa Tayem, Cilacap. Didik rèya ana’ sarèyang dâri lèma' sataretanan (empa’ alè'na binè’). Saèllana Geraghân 30 Sèptèmber, katoronan Tionghoa èwâjibaghi ngobâ nyama Tionghoana ḍhâḍḍhi nyamana Pribumi, sa'ènggâ nyamana Kwee Tjoen An aobâ ḍhâḍḍhi Didik Hadiprayitno.

Ka'odi'ân bâkto kana’na Didik possa’ kalabân kasossa’an. Eppa'na alako è jhuwâl bellih kolè'na embi' bân sapè. embu’na mukka' berung è Pasar Kaju. Eppa’ bân embu’na Didik odi’ apolong sareng embana Didik. Dâri jârèya kâlowargana Didik kodhu odi’ pas-passân. Mènangka ana’ bân kompoy sè nomer sèttong, Didik ros-terrosân èmanja sareng sakabbhinna angghuta kâlowarga. Salaèn panèka, Didik ta’ mellèng akadhi kabennya’an na’-kana’ lakè’ saomorranna Didik. Salèrana lebbi ènga' na'-kana' binè' bân senneng ka èn-maènna bâbinè', akadhi amaèn sar-pasaran (ajhuwâlân), sa'-massa'an, bân amaèn bu-embu'ân . Maskè ghi’ kènè’, Didik la èyajhâri ka ahliyân bâbinè’an sareng emba binè'na, akadhi ajhâi', anyèsè', nyolam, ban arajut. 

 Sombher